SAOPŠTENJE ZA MEDIJE

**Prijavite se za 32. L’Oréal Brandstorm takmičenje za mlade inovatore**

**OBLIKUJTE BUDUĆNOST LEPOTE**

**Ukoliko imate do 30 godina, kreativni ste, poznajete tehnologiju i možete da zamislite kako ona menja budućnost industrije lepote, L'Oréal Adria-Balkan vas poziva da se prijavite na jedno od najvećih globalnih takmičenja,** ***L'Oréal Brandstorm* 2024.** Poziv je otvoren za studente i mlade iz ukupno 72 zemlje širom sveta, a priliku da se oprobaju u takmičenju sa svojim vršnjacima imaju i mladi iz Srbije.

**Zadatak za učesnike ovogodišnjeg Brandstorm takmičenja je da osmisle inovativna tehnološka rešenja koja redefinišu budućnost profesionalne lepote**. Najbolji timovi će svoja rešenja predstaviti na regionalnom finalu u aprilu, a pobednički tim će se plasirati u veliko **međunarodno finale**, koje će se u junu mesecu održati **u Londonu**. Glavna nagrada podrazumeva **tromesečnu praksu u L'Oréalovom kreativnom sedištu u Parizu**, u okviru koje će raditi na sprovođenju svoje ideje u delo.

Poziv na takmičenje je otvoren za sve **profesionalce, studente i mlade do 30 godina**, **nezavisno od područja studija ili iskustva.** Zainteresovani mogu da se prijave **do 25. marta 2024. godine**, putem **online platforme**[**https://brandstorm.loreal.com/en**](https://brandstorm.loreal.com/en)**.**

Sa ciljem da privuče što veći broj mladih inovatora iz različitih područja, *L'Oréal Brandstorm* je tokom tri decenije postojanja izrastao u najveće svetsko takmičenje u inovacijama za studente, koje svake godine okupi gotovo 100.000 učesnika nudeći im profesionalno iskustvo koje će im omogućiti da se razvijaju i rastu. Kroz učešće u ovom programu, studentima je omogućeno *online* mentorstvo, jedinstveni model *online* učenja, kao i pristup vrednim materijalima i platformama.

Ovo tradicionalno takmičenje deo je L’Oréal-ove posvećenosti pružanju podrške mladim ljudima na početku njihovog profesionalnog života. Tokom proteklih godina, *Brandstorm* se od marketinškog takmičenja pretvorio u tehnološki izazov koji odražava L’Oréal-ovu ambiciju da postane „*Beauty Tech* kompanija“.

*Za više informacija posetite:* [*https://brandstorm.loreal.com*](https://brandstorm.loreal.com)